***Lock Up*** er en amerikansk actionthriller fra 1989 regissert av John Flynn. Filmen handler om en korttidsfange som helt uventet blir forflyttet til et annet og mer brutalt fengsel. Grunnen er at fengselssjefen i det nye fengselet har noe uoppgjort med ham. Nå skal dette hevnes. Hovedrollene spiles av Sylvester Stallone og Donald Sutherland. Andre sentrale roller spilles av John Amos, Tom Sizemore og Frank McRae.

Filmen ble dårlig mottatt av kritikerne.

Handling
--------

Frank Leone er en mønsterfange som i ferd med å sone siste del av sin fengselsstraff i en lavsikringsfengsel for en mindre alvorlig forbrytelse. En natt blir han plutselig overført til Gateway, som er et mye tøffere fengsel der den sadistiske fengselsdirektøren Drumgoole regjerer med jernhånd. Det viser seg at fengselsdirektøren har presset frem forflyttingen fordi han mener å ha noe uoppgjort med Leone. For noen år siden rømte Leone fra et fengsel hvor Drumgoole var direktør. Han gikk så til pressen for å fortelle om forholdene der, noe som resulterte i at Drumgoole ble forflyttet til Gateway. Drumgoole er derfor blitt besatt etter hevn og gjør alt for å provosere Leone slik at han blir nedbrutt psykisk og fysisk. Målet er å få ham idømt mer straff – eller få ham drept.

Om filmen
---------

### Anmelderne

Filmen ble forholdsvis dårlig mottatt av anmelderne og har bare fått 23 % på Rotten Tomatoes og 52% på Metacritic.

*Dagbladet* og *Dagsavisen* gav den terningkast tre. Anmelderen på det norske nettstedet CINERAMA gav den terningkast tre i 2001 og skrev blant annet at: «Dette er en film som ikke inneholder elementer som bidrar til at den blir husket særlig lenge. Om noe fordelaktig kan sies om Lock up, så er det imidlertid at den ikke krever mye av seeren, om noe slikt er å tilstrebe».

### Økonomi og populariet

Filmen ble ingen publikumssuksess i USA, hvor den innbrakte $22 millioner. Produksjonskostnadene var på rundt $24 millioner.

Rollebesetning
--------------

* Sylvester Stallone : Frank Leone
* Donald Sutherland : Warden Drumgoole
* John Amos : Meissner
* Sonny Landham : Chink
* Tom Sizemore : Dallas
* Frank McRae : Eclisse
* Darlanne Fluegel : Melissa
* William Allen Young : Braden
* Larry Romano : First Base
* Jordan Lund : Manly
* John Lilla : Wiley
* Dean Duval : Ernie
* Jerry Strivelli : Louie Munafo
* David Anthony Marshall : Mastrone

Referanser
----------

1. ↑  «Lock Up (1989)». *Rotten Tomatoes* **(engelsk)**. Besøkt 4. oktober 2021.
2. ↑
3. ↑  «Lock Up». *www.filmfront.no*. Besøkt 15. mars 2019.
4. ↑  «CINERAMA - Lock up (23.11.2001)». Arkivert fra originalen 26. august 2016. Besøkt 3. juli 2011.
5. ↑  «Lock Up (1989) - Box Office Mojo». *www.boxofficemojo.com*. Besøkt 15. mars 2019.
6. ↑   .  Manglende eller tom `|tittel=` (hjelp)

Eksterne lenker
---------------

* (en) *Lock Up* på Internet Movie Database Rediger på Wikidata

* (sv) *Lock Up* i Svensk Filmdatabas Rediger på Wikidata

* (da) *Lock Up* i Danmark Nationale Filminstitut Rediger på Wikidata

* (en) *Lock Up* på AllMovie Rediger på Wikidata

* (fr) *Lock Up* på Allociné Rediger på Wikidata

* (nl) *Lock Up* på MovieMeter Rediger på Wikidata

* (en) *Lock Up* på Turner Classic Movies Rediger på Wikidata

* (en) *Lock Up* på American Film Institute Rediger på Wikidata

* (en) *Lock Up* på Rotten Tomatoes Rediger på Wikidata

* (en) *Lock Up* på Metacritic Rediger på Wikidata

Portal: Film